Okresná prokuratúra Prievidza 
M. Mišíka 22, 971 34 Prievidza 1

Sp. zn. : 2 Pv 322/12/3307	Prievidza, 3.12.2012
EEČ : 2-27-120-2012

U Z N E S E N I E

Trestná vec:	obvinená XXXXX 
Prečin:	Nebezpečné vyhrážanie podľa § 360 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno e Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 7.1.2012 okolo14.10 h zatelefonovala poškodenému  XXXXX na mobilný telefón do miesta trvalého bydliska v obci XXXXX,Horná ulica č. 22, okr. XXXXX a poškodenému sa vyhrážala zabitím,čím v ňom vzbudila obavu, že hrozby splní a poškodený vec oznámil polícii,
lebo obvinený nebol v čase činu pre nepríčetnosť trestne zodpovedný
Odôvodnenie:
Poverený príslušník PZ  Obvodného oddelenia PZ v Nitrianskom Pravne  dňa 17.4.2012  začal trestné stíhanie  a dňa 14.6.2012 vzniesol obvinenie  XXXXX z prečinu nebezpečného vyhrážania podľa § 360 ods.1 Tr. zák, ktorého sa mala obvinená dopustiť dňa 7.1.2012 okolo14.10 h keď zatelefonovala poškodenému  XXXXX na mobilný telefón do miesta trvalého bydliska v obci XXXXX,Horná ulica č. 22, okr. XXXXX a poškodenému sa vyhrážala zabitím,čím v ňom vzbudila obavu, že hrozby splní a poškodený vec oznámil polícii.

Po skončení vyšetrovania doručil poverený príslušník PZ  tunajšej prokuratúre vyšetrovací spis s návrhom na zastavenie trestného stíhania. 

Preskúmaním vyšetrovacieho spisu som zistila, že v priebehu vyšetrovania vyplynula potreba skúmania duševného stavu obvinenej XXXXX . Preto po vydaní príkazu súdu sp. zn. 0Tp 442/2012  zo dňa 23.7.2012 boli uznesením policajta zo dňa 30.7.2012   pribratí znalci z odboru zdravotníctva-psychiatrie a bol vypracovaný znalecký posudok z odboru zdravotníctvo a farmácia, odvetvie psychiatria znalcami MUDr.Garajovou a  MUDr.Frankovičom.

Zo znaleckého posudku vyplynulo, že obvinená XXXXX v čase spáchania skutku trpela duševnou chorobou-Bludovou paranoidnou poruchou, pre ktorú nebola schopná rozpoznať protiprávnosť svojho konania a nebola schopná svoje konanie ovládať. Znalci  pobyt obvinenej  na slobode z psychiatrického hľadiska považujú za nebezpečný. Navrhli jej  uložiť ochranné psychiatrické liečenie ústavnou formou. 

V zmysle § 215 ods. 1 písm. e) Trestného poriadku „Prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný. 

V zmysle § 23 Trestného zákona „Kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.

Vzhľadom na splnenie vyššie citovaných zákonných podmienok som rozhodla tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Eva Konopová
prokurátorka